Autonoë
Vide etiam paginam discretivam: Autonoë (discretiva). Autonoë (-ës f.; Graece Αὐτονόη) in mythologia Graeca est filia Cadmi et Harmoniae et soror Agaues et Inus et Semelae; uxor Aristaei et mater Actaeonis.. Una cum sororibus non Iovem sed quendam mortalem moechum e sorore Semele Bacchum genuisse invidiose adfirmabat. Quam ob iniuriam sibi factam Bacchus eam divino furore incitatam ad bacchandum impulitː tum cum sororibus filium Agavae, Thebanorum regem Pentheum, membratim discerpsit. Quod Baccharum Euripidearum argumentum fuit. Paulo antea ipsius Autonoes filius Actaeon, magnus venator, a canibus instigante irata Artemide discerptus erat